

[**www.viacakonick.sk**](http://www.viacakonick.sk) [**- Národná linka na pomoc deťom v ohrození**](https://viacakonick.gov.sk/) je linka pomoci pre deti (do 18 rokov), ktoré sa ocitli vo vážnej situácii a hľadajú pomoc alebo niekoho, s kým sa môžu o svojom probléme porozprávať.

Táto linka funguje **24 hodín denne, 7 dní v týždni.** Poskytuje pomoc **bezplatne,** formou chatu a e-mailom.

V prípade ak mladí ľudia, alebo deti nechcú o svojom probléme chatovať online, môžu o ňom napísať a poslať e-mail na  **pomoc@viacakonick.gov.sk****.**

S odborníkmi na uvedenej linke možno bezpečne komunikovať aj prostredníctvom mobilnej aplikácie „Národná linka na pomoc deťom – viac ako nick“ špeciálne vytvorenej pre tento účel, ktorú si možno bezplatne stiahnuť cez obchody pre aplikácie ako GooglePlay a AppStore alebo prostredníctvom odkazu priamo na stránke [www.viacakonick.sk](http://www.viacakonick.sk).

Napriek tomu, že [Národná linka na pomoc deťom v ohrození](https://viacakonick.gov.sk/) je určená hlavne deťom a mladým ľuďom, kontaktovať ju môžu aj dospelí, ktorí potrebujú poradiť vo veci dieťaťa alebo sú svedkami násilia páchaného na deťoch.

Národná linka na pomoc deťom v ohrození je zriadená a prevádzkovaná štátom.

**Násilie na deťoch** má **viaceré formy**. Patrí k nemu napr. ponižovanie, vysmievanie, vyhrážanie sa násilím, bitie, týranie, zosmiešňovanie na internete, vydieranie, sexuálne násilie, zanedbávanie atď. Ak sa deti stretnú s násilím, šikanovaním alebo inými problémami, často nevedia na koho sa obrátiť, či s kým sa o tom porozprávať. Je preto dôležité, aby v takejto situácii mali niekoho, kto im môže pomôcť.

Podobne aj dospelí, ktorí vedia o násilí, prípadne sú svedkami násilia páchanom na deťoch, často nevedia na koho sa obrátiť. Na jednej strane majú obavy a nevedia čo majú robiť, zatiaľ čo na druhej strane chcú takémuto dieťaťu pomôcť. Prostredníctvom [www.viacakonick.sk](http://www.viacakonick.sk) [- Národná linka na pomoc deťom v ohrození](https://viacakonick.gov.sk/) je takáto pomoc dostupná. Informácie, ktoré s odborníkmi linky budete zdieľať, sú dôverné.

Národná linka na pomoc deťom v ohrození pozýva deti a mladých ľudí, ktorí hľadajú pomoc a nemajú sa so svojimi problémami komu zveriť, aby neváhali a napísali o svojom probléme na **pomoc@viacakonick.gov.sk**,bezplatne si stiahli aplikáciu Národnej linky na pomoc deťom - viac ako nick prostredníctvom GooglePlay, alebo AppStore, alebo navštívili stránku [www.viacakonick.sk](http://www.viacakonick.sk).